Here is a page extracted from Wikipedia that may contain CSS, HTML, and a lot of unformatted text.

Title: Sant Felices
Content: Sant Felices (San Felices en castellano) ye un lugar aragonés d'o concello municipal d'Agüero, situato en a comarca d'a Plana de Uesca y provincia de Uesca.

Toponimia 
O toponimo Sant Felices presenta muitos equivalents en a Peninsula Iberica y deriva d'una composición toponimica en latín tipo ECCLESIA SANCTĪ FĒLICIS u MONASTERIUM SANCTI FELICIS con perda d'o substantivo y fosilización d'o chenitivo FELICIS.

Cheografía 
Sant Felices se troba situato a o norueste d'Agüero, a piet d'a sierra de Santo Domingo, en o barranco de Sant Felices, que desaugua en o barranco d'Artaso y en o río Galligo, a 705 metros d'altaria sobre o livel d'a mar.

Ye situato a una distancia de 6 km d'Agüero, a capital d'o suyo termin municipal, y a 44 km de Uesca, a capital d'a provincia de Uesca.

Molimentos 
 Ilesia de Sant Bernal de Sant Felices, un edificio d'estilo romanico, d'o sieglo XII, construito a o canto d'una torre defensiva anterior, que hue fa parte d'a ilesia. A torre tien partes d'o sieglo XVII. En o sitio web d'a diocesi de Chaca consta como Ilesia de Sant Félix de Sant Felices.

Vinclos externos 
 Sant Felices en Románico aragonés.

Referencias 

Lugars d'Agüero